
Здравейте,


Като собственик на недвижим имот, с нотариален акт на мое име, имам ли право да отлъча / помоля да се изнесе лице, което живее в същия имот и е бил пряк наследник на собствениците, преди прехвърляне на собствеността на мое име?


Въпросното лице няма договор за наем, но живее на адреса от години и няма да се изнесе доброволно.


Ако да, какъв е редът да се случи това, трябва ли да се свържа с полиция при отказ от негова страна?


 

Правата ми при смяна на собственост на недвижим имот
====================================================

 

Здравейте,


да, имате право да изискате въпросното лице да напусне собствения Ви имот. За целта можете да изпратите нотариална покана или покана чрез адвокат, а в случай че няма резултат да се възползвате от бързото производство по чл. 310, ал. 1, т. 2 от Гражданскопроцесуалния кодекс за опразване на наети или заети за послужване помещения. При влязло в сила съдебно решение можете да се снабдите с изпълнителен лист, да бъде образувано изпълнително производство и в него да се свържете с полицейските органи при отказ лицето да напусне имота.


Поздрави,  

адв. Николина Митова  

тел. 0898 303092


